## Rješenje Agencije za zaštitu tržišnog natjecanja klasa: UP/1-030-02/2002-01/22 od 17. prosinca 2002. godine

### NN 19/2003 (6.2.2003.), Rješenje Agencije za zaštitu tržišnog natjecanja klasa: UP/1-030-02/2002-01/22 od 17. prosinca 2002. godine

# AGENCIJA ZA ZAŠTITU TRŽIŠNOG NATJECANJA

282

Na temelju članka 23., članka 24., članka 27. stavka
1. i član­ka 29. stavka 1. Zakona o zaštiti tržišnog natjecanja (»Narodne
novine«, broj 48/95, 52/97 i 89/98; dalje: ZZTN), u upravnoj stvari ocjene
koncentracije poduzetnika Crodux d.o.o. Zagreb, sa sjedištem u Zagrebu,
Martićeva 64 i poduzetnika OMV Istrabenz d.o.o., sa sjedištem u Zagrebu,
Svetice 21, zastupanog po puno­moćniku, Damiru Topiću, odvjetniku u
Odvjetničkom uredu Div­jak, Topić & Bahtijarević, sa sjedištem u Zagrebu,
Primorska 26, ravnatelj Agencije za zaštitu tržišnog natjecanja donosi sljedeće

## RJEŠENJE

I.
Ocjenjuje se dopuštenom koncentracija poduzetnika OMV Istrabenz d.o.o., sa
sjedištem u Zagrebu, Svetice 21 i poduzetnika Crodux d.o.o. Zagreb, sa
sjedištem u Zagrebu, Martićeva 64.

II. Koncentracija poduzetnika iz točke I. Izreke ovog
rješenja upisuje se u Upisnik o koncentracijama.

III. Poduzetnik OMV Istrabenz d.o.o., obveznik je
uplate upravne pristojbe u iznosu od 255.000,00 kuna.

IV. Ovo rješenje bit će objavljeno u »Narodnim novinama«.

Obrazloženje

I.
Agencija za zaštitu tržišnog natjecanja (dalje: Agencija), uputila je 11.
travnja 2002., po službenoj dužnosti, poduzetniku OMV Istrabenz d.o.o. sa
sjedištem u Zagrebu, Svetice 21, poziv na prijavu koncentracije koja je nastala
stjecanjem većinskog prava odlučivanja i većinskog udjela u temeljnom kapitalu
poduzetnika Crodux d.o.o. Zagreb (dalje: Crodux d.o.o.), sa sjedištem u
Zagrebu, Martićeva 64, radi ocjene njezine dopuštenosti i upisa u Upisnik o
koncentracijama.

Agencija je poziv na prijavu koncentracije
poduzetnika uputila na temelju informacija iz tiska, budući da su
poduzetnici-sudionici predmetne koncetracije propustili pravovremeno podnijetu
prijavu u skladu s odredbom članka 21. i 22. ZZTN i članka 6. i 7. Pravilnika o
načinu vođenja Upisnika o koncentracijama (»Narodne novine«, broj 30/97, dalje:
Pravilnik).

Prema odredbi članka 21. stavka 1. ZZTN,
koncentracija poduzetnika nastaje priključivanjem, povezivanjem, pripajanjem
ili spajanjem poduzetnika, te stjecanjem većinskog udjela ili većinskog prava
odlučivanja, sukladno odredbama Zakona o trgovačkim društvima i drugim
propisima.

Agencija je, 18. srpnja 2002., od poduzetnika OMV
Istrabenz d.o.o., zastupanog po punomoćniku Damiru Topiću, odvjetniku u
Odvjetničkom društvu Divjak, Topić & Bahtijarević, sa sjedištem u Zagrebu,
Primorska 28, zaprimila zatraženu prijavu koncentracije poduzetnika OMV
Istrabenz d.o.o. i Crodux d.o.o.

Budući da prijava nije bila potpuna, odnosno nije
sadržavala sve podatke propisane u članku 7. Pravilnika, Agencija je pozvala
podnositelja prijave da je dopuni. Prijava je dopunjena podneskom od 24. rujna
2002., te se taj dan smatra danom podnošenja prijave koncentracije.

II. U
postupku ocjene prijavljene koncentracije poduzetnika utvrđene su sljedeće
činjenice:

1. Sudionici koncentracije: tvrtka, sjedište i predmet ­poslovanja

a) OMV
Istrabenz d.o.o., Zagreb, Svetice 21.

Prema podacima iz registra Trgovačkog suda u Rijeci,
oznaka Tt – 97/4105-6, od 18. ožujka 1998., predmet poslovanja navedenog poduzenika
obuhvaća iznimno veliki broj djelatnosti (npr. proizvodnja rezervoara i opreme
za centralno grijanje, trgovina motornim vozilima; popravak motornih vozila,
trogivina na veliko i posredovanje u trgovini, uslužne djetalnosti u vezi s
vađenjem nafte i plina, proizvodnja sapuna, deterđenata i sl, prijevoz robe
(tereta) cestom, cjevovodni transport, prijevoz morem i priobaljem, proizvodnja
cisterni, rezervoara i sl. od metala, prekrcaj tereta i skladištenje i sl).

Međutim, Agencija je utvrdila da je za potrebe ovog
postup­ka, djelatnost poduzetnika OMV Istrabenz d.o.o. potrebno suziti na
trgovinu na malo motornim gorivima i mazivima, te na trgovinu na veliko krutim,
tekućim i plinovitim gorivima i srodnim proizvodima.

b) Crodux d.o.o., Zagreb, Martićeva 65.

Nakon uvida u presliku Društvenog ugovora poduzetnika
Crodux d.o.o. od 27. srpnja 1998., i presliku izvatka iz sudskog registra
Trgovačkog suda u Zagrebu, od 12. rujna 2002, Agencija je utvrdila da predmet
poslovanja navedenog poduzenika obuh­vaća iznimno veliki broj djelatnosti
(proizvodnja sokova od voća i povrća, proizvodnja mineralne vode i
bezalkoholnih pića, pri­jevoz robe (tereta) cestom, skladištenje robe, prijevoz
robe (teret) morem i priobaljem, trgovina na malo motornim gorivima i mazivima
i sl).

Međutim, Agencija je utvrdila da je za potrebe ovog
postupka, djelatnost poduzetnika Crodux d.o.o. potrebno suziti na trgovinu na
malo motornim gorivima i mazivima, te na trgovinu na veliko krutim, tekućim i
plinovitim gorivima i srodnim proiz­vodima.

2. Pravni
oblik koncentracije

Pravni
oblik koncentracije je stjecanje većinskog udjela u temeljnom kapitalu i
većinskog prava odlučivanja u poduzetniku Crodux d.o.o. od strane poduzetnika
OMV Istrabenz d.o.o.

3. Pravni
temelj koncentracije

Pravni temelj koncentracije rečenih poduzetnika je
Ugovor o preuzimanju društva Crodux d.o.o., sklopljen 27. srpnja 1998., između
Ivana Čermaka i Davorke Čermak, oboje iz Zagreba, Alagovićeva 27, jedinih
imatelja poslovnih udjela u poduzetniku Crodux d.o.o., kao prodavatelja i
poduzetnika OMV Istrabenz d.o.o. Umag, sa sjedišem u Umagu, Obala Josipa Broza
3, sada iz Zagreba, Svetice 21, zastupanog po Robertu Bradiću, direktoru, kao
kupca.

4. Struktura poslovnih udjela, odnosno udjela u temeljnom kapitalu
sudionika koncentracije

4.1.
Prije provedbe koncentracije

4.1.1.
Uvidom u presliku Društvenog ugovora poduzetnika Crodux d.o.o., od 27. srpnja
1998., utvrđeno je da su jedini imatelji poslovnih udjela u poduzetniku Crodux
d.o.o., prije potpisivanja Ugovora o preuzimanju društva Crodux d.o.o. Ugovora
bili Ivan Čermak, čiji je poslovni udjel iznosio 60 posto i Davorka Čermak,
čiji je poslovni udjel iznosio 40 posto.

4.1.2 Uvidom u presliku rješenja Trgovačkog suda u
Rijeci, oznaka Tt-97/4105-6, od 18. ožujka 1998., utvrđeno je da prvotna tvrtka
poduzetnika OMV Istrabenz d.o.o. glasila OMV Istra d.o.o., te da mu je sjedište
bilo u Umagu, Obala Josipa Broza Tita 3.

Uvidom u presliku izvatka iz Trgovačkog suda u
Zagrebu od 12. rujna 2002. utvrđeno je da je poduzetnik OMV Istrabenz d.o.o.
krajem 2001. mijenja sjedište, te prelazi u Zagreb, Svetice 21.

Jedini imatelj poslovnih udjela u poduzetnik OMV
Istrabenz d.o.o. je poduzetnik OMV Istrabenz holding sa sjedištem u Kopru,
Republika Slovenija.

4.1.2.1. Poduzetnik OMV Istrebenz holding je joint
venture društvo koje je registirano u Republici Sloveniji kao poduzetnik Slomin
d.d. Imatelji udjela u poduzetniku Slomin d.d. u iznosu od 50 posto svaki, jesu
poduzetnik Istrabenz d.d., sa sjedištem u Kopru, Republika Slovenija i
poduzetnik OMV AG sa sjedištem u Beču, Republika Austrija.

Poduzetnik OMV AG je imatelj udjela u iznosu od 10
posto u poduzetniku MOL Plc Budimpešta, sa sjedištem u Mađarskoj. Poduzetnik
MOL Plc Budimpešta prisutan je na hrvatskom tržištu trgovine na malo motornim
gorivima i mazivima i trgovine na veliko krutim, tekućim i plinovitim gorivima
i srodnim proizvodima, jer je isti jedini osnivač poduzetnika MOL – Agram
d.o.o., sa sjedištem u Zagrebu, Republika Hrvatska. Dakle postoji kapitalna
povezanost između poduzetnika OMV AG koji je imatelj poslovnog udjela u
poduzetniku Slomin d.d. i poduzetnika MOL – Agram d.o.o. koje djeluje na
rečenim hrvatskim tržištima na kojima djeluju i sudionici koncentracije,
poduzetnici OMV Istrabenz d.o.o. i Crodux d.o.o.

Osim stopostotnog poslovnog udjela u poduzetniku OMV
Istrabenz d.o.o., poduzetnik Slomin d.d. ima 99 posto poslovnog udjela u
poduzetniku OMV Italija Verona.

Nadalje, poduzetnik Slomin d.d. ima 90 posto udjela u
poduzetniku OMV Istrabenz Koper. Preostalih 10 posto udjela u spomenutom
poduzetniku ima poduzetnik INA industrija nafte d.d. Zagreb (dalje: INA d.d.).

Dakle, postoji kapitalna povezanost poduzetnika INA
d.d. i poduzetnika OMV Istrabenz Koper. Slijedom toga, postoji određena kapitalna
povezanost poduzetnika grupe INA, s poduzetnikom OVM Istrabenz d.o.o.

4.2. Nakon provedbe koncentracije

Na temelju Ugovora poduzetnik OMV Istrabenz d.o.o.
postao je jedini imatelj udjela u poduzetniku Crodux d.o.o.

5. Ukupni
godišnji promet sudionika koncentracije

Ukupni
godišnji promet sudionika koncentracije ostvaren prodajom roba i usluga u
1997., dakle u godini koja je prethodila koncentraciji, na području Republike
Hrvatske (dalje: RH), prikazan je u tablici broj 1:

*Tablica 1:*
Ukupni godišnji promet sudionika koncentracije u 1997. godini u kunama

|  |  |
| --- | --- |
| Sudionici koncentracije | Ukupni godišnji promet  sudionika koncentracije u  1997. godini u kunama |
| 1. OMV Istrabenz d.o.o. | 190.894.438,00 |
| 2. Crodux d.o.o. | 307.134.800,00 |
| Ukupno | 489.029.238,00 |
| Slomin d.d. | 1.442.622.038,00 |
| if !supportEmptyParas endif | (38.595.485.000,00 SIT) |

Izvor i
obrada: Agencija za zaštitu tržišnog natjecanja, Odjel za istraživanje,
analitiku i informatiku

if !supportEmptyParas endif

if !supportEmptyParas endif

Prema tablici 1. sudionici koncetracije jesu poduzetnici:
Slomin d.d., OMV Istrabenz d.o.o. i Crodux d.o.o.

Poduzetnik Slomin d.d., kao što je navedeno u točki
4.1.2. obrazloženja ovog rješenja, je jedini imatelj poslovnih udjela u
sudioniku koncentraciju, poduzetniku OMV Istrabenz d.o.o., te je stoga također
sudionik koncentracije. Naime, prilikom ocjene koncentracije poduzetnika, prema
članku 22. stavku 1. točki 1. ZZTN, ukupan godišnji promet sudionika
koncentracije (u smislu grupe), ostvaren prodajom roba i usluga, na svjetskoj
razini u godini koja je prethodila koncentraciji, mora biti veći od
700.000.000,00 kuna.

Budući da je poduzetnik Slomin d.d. s obzirom na
ukupni godišnji promet od 1.442.622.038,00 kuna, sam ispunio kriterije iz
članka 22. stavka 1. točke 1. ZZTN, Agencija nije razmatrala ukupni godišnji
promet u smislu grupe, tj. ukupni godišnji promet imatelja udjela u poduzetniku
Slomin d.d., poduzetnika Istrabenz d.d. Koper i OMV AG Beč.

Prema kriteriju iz članka 22. stavka 1. točke 2.
ZZTN, ukupan godišnji promet svakog ili najmanje dva sudionik koncentracije
ostvaren prodajom roba i usluga na hrvatskom tržištu u godini koja je
prethodila koncentraciji, mora biti veći od 90.000.000,00 kuna. Iz tablice broj
1. proizlazi da su sudionici koncentracije, poduzetnici OMV Istrabenz d.o.o. i
Crodux d.o.o. u 1997., tj. u godini koja je prethodila koncentraciji zajedno
ostvarili 489.029.238,00 kuna.

Uzimajući u obzir sve prikupljene i analizirane
podatke proizlazi da su sudionici koncentracije ispunili kriterije iz članka
22. stavka 1. ZZTN. Kriteriji su ispunjeni kumulativno, te stoga postoji obveza
prijave koncentracije.

6. Mjerodavno
tržište

Mjerodavno tržište je, sukladno članku 19. ZZTN,
tržište ili dio tržišta na kojem djeluje tržišna snaga sudionika koncentracije.
Sukladno članku 19. ZZTN, u konkretnom slučaju u proizvodnoj dimenziji utvrđena
su dva mjerodavno tržišta:

aa) Tržište trgovine na malo motornim gorivima i
mazivima.

bb) Tržište trgovine na veliko krutim, tekućim i
plinovitim gorivima i srodnim proizvodima.

Sukladno članku 19. ZZTN, zemljopisna dimenzija za
oba navedena mjerodavna tržišta je područje RH.

6.1 Tržišni udjeli poduzetnika, sudionika
koncentracije na mjerodavnim tržištima

6.1.1 Tržišni udjeli poduzetnika, sudionika
koncnetracije na mjerodavnim tržištima prije provedbe koncentracije.

Agencija je analizirala tržišne udjele sudionika
koncentracije na mjerodavnim tržištima u 1997. godini, kao godini koja prethodi
koncentraciji. Analiza je napravljena odvojeno za oba mjerodavna tržišta.

6.1.1.1. Tržište trgovine na malo motornim gorivima i
mazivima

Agencija je prilikom izračuna tržišnih udjela na
tržištu trgovine na malo motornim gorivima i mazivima primijenila dva
kriterija: kriterij ukupnih prihoda i kriterij broja benzinskih postaja.

if !supportListsa)
endifTržišni
udjeli poduzetnika koji su djelovali na mjerodavnom tržištu na malo motornim
gorivima i mazivima trgovine na području RH, prema kriteriju ukupnih prihoda u
1997., prikazani su u tablici 2.

if !supportEmptyParas endif

*Tablica 2:*
Struktura tržišta na malo motornim gorivima i mazivima na području RH prema
kriteriju ukupnih prihoda u 1997.

|  |  |  |  |
| --- | --- | --- | --- |
| Red. | Ukupni prihodi | tržiš. udjel, | if !supportEmptyParas endif |
| br. | Naziv poduzetnika | u 1997., | u % |
| if !supportEmptyParas endif | if !supportEmptyParas endif | u kunama | (1997.) |
| 1. | 2. | 3. | 4. |
| 1. | OMV ISTRABENZ | if !supportEmptyParas endif | if !supportEmptyParas endif |
| if !supportEmptyParas endif | d.o.o., Zagreb | 142.112.424,47 | 4,70 |
| 2. | Crodux d.o.o., Zagreb | 112.544,11 | 0,01 |
| 3. | INA grupa | 2.254.014.771,00 | 74.57 |
| 4. | Enco d.o.o., Pregrada | 44.952.489,00 | 1,49 |
| 5. | PVB d.o.o., Zagreb | 22.664.444,00 | 0,75 |
| 6. | Šimek Prigorje d.o.o., | if !supportEmptyParas endif | if !supportEmptyParas endif |
| if !supportEmptyParas endif | Sesvete | 29.043.470,00 | 0,96 |
| 7. | B.K.M. Park-94 d.o.o., | if !supportEmptyParas endif | if !supportEmptyParas endif |
| if !supportEmptyParas endif | Zagreb | 20.247.753,00 | 0,67 |
| 8. | ostali mali poduzetnici | if !supportEmptyParas endif | if !supportEmptyParas endif |
| if !supportEmptyParas endif | (53 pod.) | 506.662.777,00 | 16,76 |
| if !supportEmptyParas endif | Ukupno: | 3.022.557.530,58 | 100,00 |

Izvor i
obrada: Agencija za zaštitu tržišnog natjecanja, Odjel za istra­ži­vanje,
analitiku i informatiku

if !supportEmptyParas endif

Na mjerodavnom tržištu trgovine na malo motornim
gorivima i mazivima na području RH, prema kriteriju ukupnih prihoda u 1997. tj.
u godini koja je prethodila koncentraciji, sudionik koncentracije, poduzetnik
OMV Istrabenz d.o.o. imao je 4,70 posto tržišnog udjela, dok je drugi sudionik
koncentracije, poduzetnik Crodux d.o.o. imao svega 0,01 posto tržišnog udjela.

Najveći tržišni udjel na rečenom tržištu imali su
poduzetnici INA grupe. Ukupni tržišni udjel poduzetnika INA grupe iznosi 74,66
posto. Poduzetnike INA grupe na rečenom mjerodavnom tržištu čine poduzetnik INA
industrija nafte d.d. (dalje: INA d.d.) sa svojim povezanim društvima:
INA-Osijek Petrolom d.d., koji je imao 3,50 posto tržišnog udjela, Petrolom
d.d. Rijeka koji je imao 0,09 posto tržišnog udjela, i INA-CRO Petrolom d.d.,
koji je imao 1,79 posto tržišnog udjela. Sam poduzetnik INA d.d. u 1997. imao
je 69,28 posto tržišnog udjela.

Iz tablice broj 2 proizlazi da na rečenom mjerodavnom
tržištu poduzetnici INA grupe imaju jaki vladajući polažaj. Naime, poduzetnici
INA grupe imaju 74,66 posto tržišnog udjela. Nakon poduzetnika INA grupe
slijedi sudionik koncentracije, poduzetnik OMV Istrabenz d.o.o., sa 4,70 posto
tržišnog udjela. Ostali poduzetnici, uključujući i drugog sudionika
koncentracije, poduzetnika Crodux d.o.o., imaju male, odnosno neznatne tržišne
udjele.

if !supportListsb)
endifTržišni
udjeli poduzetnika, sudionika koncentracije i glavnih konkurenata na
mjerodavnom tržištu trgovine na malo motornim gorivima i mazivima prema broju
benzinskih postaja na području RH, 1997., prikazani su u tablici broj 3.

if !supportEmptyParas endif

*Tablica 3:*
Struktura mjerodavnog tržišta trgovine na malo motornim gorivima i mazivima na
području Republike Hrvatske na dan 28. studenoga 2000.  (prema broju benzinskih postaja)

|  |  |  |  |
| --- | --- | --- | --- |
| Red. | if !supportEmptyParas endif | broj | tržišni |
| br. | Naziv poduzetnika | postaja | udjel, |
| if !supportEmptyParas endif | if !supportEmptyParas endif | if !supportEmptyParas endif | u % |
| 1. | 2. | 3. | 4. |
| 1. | OMV ISTRABENZ d.o.o., Zagreb | 20 | 3,27 |
| 2. | Crodux d.o.o., Zagreb | 0 | 0,00 |
| 3. | INA grupa | 407 | 66,62 |
| 4. | MOL-Agram d.o.o., Zagreb | 1 | 0,16 |
| 5. | ostali poduzetnici | 183 | 29,95 |
| if !supportEmptyParas endif | Ukupno: | 611 | 100,00% |

if !supportEmptyParas endif

Izvor i
obrada: Agencija za zaštitu tržišnog natjecanja, Odjel za istraživanje, analitiku
i informatiku

if !supportEmptyParas endif

Iz
tablice broj 3. vidljivo je da na rečenom mjerodavnom tržištu, sudionik
koncentracije, poduzetnik OMV Istrabenz d.o.o., ima 3,27 posto tržišnog udjela,
dok drugi sudionik koncentracije, poduzetnik Crodux d.o.o., na rečenom mjerodavnom
tržištu nije imao tržišnog udjela.

Poduzetnici
INA grupe imaju 66,62 posto tržišnog udjela. Kao što je naprijed rečeno,
poduzetnike INA grupe čine poduzetnici: INA-Osijek Petrol d.d. koji ima 1,47
posto tržišnog udjela; poduzetnik Petrol d.d. Rijeka, koji ima 0,33 posto
tržišnog udjela i poduzetnik INA-CRO Petrol d.d. koji ima 1,15 posto tržišnog
udjela. Poduzetnik INA d.d. sam ima 63,67 posto tržišnog udjela. Ostali
poduzetnici, uključujući i poduzetnika MOL – Agram zajedno imaju 30,11 posto
tržišnog udjela.

6.1.2.1
Tržište trgovine na veliko krutim, tekućim i plinovitim gorivima i srodnim
proizvodima

Tržišni
udjeli poduzetnika, sudionika koncentracije, u odnosu na ukupni prihod i
tržišne udjele ostalih poduzetnika prisutnih na mjerodavnom tržištu trgovine na
veliko krutim, tekućim i plinovitim gorivima i srodnim proizvodima na području
RH tijekom 1997., prikazani su u tablici broj 4.

if !supportEmptyParas endif

*Tablica 4:*
Struktura tržišta trgovine na veliko krutim, tekućim i plinovitim gorivima i
srodnim proizvodima na prodručju RH, prema kriteriju ukupnih prihoda 1997.

|  |  |  |  |
| --- | --- | --- | --- |
| Red. | if !supportEmptyParas endif | Ukupni prihodi | Tržiš. |
| br. | Naziv poduzetnika | u 1997., | udjel, |
| if !supportEmptyParas endif | if !supportEmptyParas endif | u kn | u % |
| if !supportEmptyParas endif | if !supportEmptyParas endif | if !supportEmptyParas endif | (1997.) |
| 1. | 2. | 3. | 4. |
| 1. | Crodux d.o.o., Zagreb | 284.782.937,79 | 6,43 |
| 2. | OMV ISTRABENZ d.o.o., | if !supportEmptyParas endif | if !supportEmptyParas endif |
| if !supportEmptyParas endif | Zagreb | 27.723.473,72 | 0,63 |
| 3. | INA grupa | 2.980.682.000,00 | 67,29 |
| 4. | Petrol Trgovina d.o.o., | if !supportEmptyParas endif | if !supportEmptyParas endif |
| if !supportEmptyParas endif | Rijeka | 359.690.070,00 | 8,12 |
| 5. | Energopetrol-Zagreb d.d., | if !supportEmptyParas endif | if !supportEmptyParas endif |
| if !supportEmptyParas endif | Zagreb | 229.948.734,00 | 5,19 |
| 6. | Interpetrol d.o.o., Zagreb | 104.704.190,00 | 2,36 |
| 7. | E.P. Commerce d.o.o., Ozalj | 93.163.452,00 | 2,10 |
| 8. | Cro Petrol-Zagreb d.o.o., | if !supportEmptyParas endif | if !supportEmptyParas endif |
| if !supportEmptyParas endif | Zagreb | 75.849.280,00 | 1,71 |
| 9. | Castrol Croatia d.o.o., | if !supportEmptyParas endif | if !supportEmptyParas endif |
| if !supportEmptyParas endif | Zagreb | 41.058.859,00 | 0,93 |
| 10. | Shell d.o.o., Zagreb | 28.918.407,00 | 0,65 |
| 11. | MOL-Agram d.o.o., Zagreb | 27.723.473,72 | 0,63 |
| 12. | Frece Petrol d.o.o., Varaždin | 23.890.721,00 | 0,54 |
| 13. | Ostali mali poduzetnici | 178.641.500,00 | 3,92 |
| if !supportEmptyParas endif | Ukupno: | 4.429.053.624,5 | 100,00 |

Izvor i
obrada: Agencija za zaštitu tržišnog natjecanja, Odjel za istraživanje,
analitiku i   informatiku

if !supportEmptyParas endif

Na
mjerodavnom tržištu trgovine na veliko krutim, tekućim i plinovitim gorivima i
srodnim proizvodima na području RH u 1997., tj. u godini koja je prethodila
koncentraciji, sudionici koncentracijie, poduzetnik OMV Istrabenz d.o.o., imao
je 0,63 posto tržišnog udjela, dok je poduzetnik Crodux d.o.o. imao 6,43 posto
tržišnog udjela.

Najveći
tržišni udjel od 67,29 posto imali su poduzetnici INA grupe. Poduzetnice INA
grupe na rečenom mjerodavnom tržištu čini poduzetnik INA d.d. koji je ima 63,35
posto tržišnog udjela, sa svojim povezanim društvom, poduzetnikom INA-CRO
Petrolom d.d., koji je ima 3,95 posto tržišnog udjela. Nakon poduzetnika INA
grupe, najveći tržišni udjel ostvario je poduzetnik Petrol Trgovina d.o.o.,
Rijeka, 8,12 posto. Ostali poduzetnici među kojima je i poudzetnik MOL-Agram
d.o.o. zajedno su ostvarili 17,51 posto tržišnog udjela.

Iz
tablice broj 4. proizlazi da poduzetnici INA grupe na reče­nom mjerodavnom
tržištu kao i na mjerodavnom tržištu trgovine na malo motornim gorivima i
mazivima, također imaju jaki vladajući položaj.

6.2.
Tržišni udjeli poduzetnika, sudionika koncentracije na mjerodavnim tržištima
nakon provedbe koncentracije

6.2.1.
Tržišni udjeli poduzetnika, sudionika koncentracije na mjerodavnom tržištu
trgovine na malo motornim gorivima i mazivima.

6.2.1.1.
Na mjerodavnom tržištu trgovine na malo motornim gorivima i mazivima, prema
kriteriju ukupnih prihoda, sudionik koncentracije, poduzetnik Crodux d.o.o.,
ima neznatan tržišni udjel, svega 0,01 posto. Zbog neznatnog tržišnog udjela
poduzetnika Crodux d.o.o., drugi sudionik koncentracije, poduzetnik OMV
Istrabenz d.o.o., nakon provedbe koncentracije, povećao je svoj tržišni udjel
na rečenom mjerodavnom tržištu na svega 4,71 posto. Najveći tržišni udjel,
74,66 posto imaju poduzetnici INA grupe. Ostali poduzetnici imaju 20,63 posto
tržišnog udjela.

b) Na
mjerodavnom tržištu trgovine na malo motornim gorivima i mazivima, prema broju
benzinskih postaja, poduzetnik OMV Istrabenz d.o.o. ima 3,27 posto tržišnog
udjela, dok drugi sudionik koncentracije, poduzetnik Crodux d.o.o. nema tržišni
udjel. Najveći tržišni udjel od 66,62 posto tržišnog udjela imaju poduzetnici
INA grupe. Ostali poduzetnici imaju 30,11 posto tržišnog udjela.

6.2.1.2.
Na mjerodavnom tržištu trgovine na veliko krutim, tekućim i plinovitim gorivima
i srodnim proizvodima, nakon provedene koncentracije poduzetnik Crodux d.o.o.
povećao je svoj tržišni udjel od 6,43 posto, za 0,63 posto, koliko iznosi
tržišni udjel poduzetnika OMV Istrabenz d.o.o. Tako nakon provedbe
koncentracije tržišni udjel poduzetnika Crodux d.o.o. iznosi 7,06 posto.
Vladajući položaj na rečenom mjerodavnom tržištu i dalje imaju poduzetnici INA
grupe, koji zajedno imaju 67,29 posto tržišnog udjela. Nakon poduzetnika INA
grupe najveći tržišni udjel ima poduzetnik Petrol Trgovina d.o.o. Rijeka, s
8,12 posto tržišnog udjela. Ostali poduzetnici imaju 17,51 posto tržišnog
udjela.

6.3. Pokazatelj koncentriranosti tržišta

Koncentriranost tržišta trgovine na malo motornim
gorivima i mazivima prema kriteriju ukupnog prihoda te trgovine na veliko
krutim, tekućim i plinovitim gorivima i srodnim proizvodima, na području RH,
1997., izračunata je pomoću tzv. pokazatelja koncentracije, (concentration
ratio, dalje: CR). CR predstavlja postotak tržišnog udjela najvećih poduzetnika
na mjerodavnom tržištu. Prilikon izračunavanja vrijednosti CR najčešće se zbrajaju
postoci četiri najveća imatelja udjela na mjerodavnom tržištu (CR4). Međutim, u nekim
slučajevima zbrajaju se tržišni udjeli dva ili tri najveća imatelja udjela (CR2 ili CR3).

Ako je vrijednost CR4 blizu nule, radi se o vrlo
kompetitivnom tržištu budući da četiri najveća poduzetnika nemaju značajan
tržišni udjel. Ukoliko je CR4 niži od otprilike 40, to znači da četiri najveća
poduzetnika drže manje od 40 posto tržišnog udjela, te se to tržište smatra
vrlo konkurentnim, jer niti jedan od poduzetnika nema veliki tržišni udio.
Međutim, ako je CR1
vrijednost viša od 90, znači da jedan poduzetnik kontrolira više od 90 posto
tržišta.

6.3.1. CR2 vrijednost na mjerodavnom tržištu trgovine na malo
motornim gorivima i mazivima, prema kriteriju ukupnih prihoda, 1997., iznosi
79,36. Kod izračuna CR2
uzeti su u obzir tržišni udjeli za INA grupu, tj. poduzetnika INA d.d. i
njegova povezana društva: INA-Cro Petrol d.d., INA-Osijek Petrol d.d. i Petrol
d.d., Rijeka, koji koji zajedno iznose 74,66 posto, te poduzetnika OMV
Istrabenz d.o.o. koji ima 4,70 posto tržišnog udjela. Vrijednost CR2 koja iznosi 79,35, pokazuje
da su dva vodeća poduzetnika, tj. poduzetnici INA grupe i OMV Istrabenz d.o.o.,
1997. na mjerodavnom tržištu trgovine na malo motornim gorivima i mazivima imali
79,36 posto. Ostali poduzetnici zajedno imaju 20,64 posto tržišnog udjela.
Tržište trgovine na malo motornim gorivima i mazivima, prema kriteriju ukupnih
prihoda 1997. je duopolno. S jedne strane nalaze se poduzetnici INA grupe i
poduzenik OMV Istrabenz d.o.o. koji zajedno imaju 79,36 posto, dok se s druge
strane nalaze ostali poduzetnici koji imaju tek 20,64 posto tržišnog udjela.

6.3.2. CR2 mjerodavnom tržištu trgovine na veliko krutim,
tekućim i plinovitim gorivima i srodnim proizvodima na području RH, 1997.,
iznosi 81,84. Kod izračuna CR2, na rečenom mjerodavnom tržištu, uzeti su u obzir
tržišni udjeli za poduzetnike INA grupe, tj. za poduzetnika INA d.d. i njegovo
povezano društvo INA-Cro Petrol d.d., koji zajedno imaju 67,29 posto tržišnog
udjela, i poduzetnika Petrol Trgovinu d.o.o., Rijeka, s 8,12 posto tržišnog
udjela i koji je nakon poduzetnika INA grupe imao najveći tržišni udjel. S
obzirom da dva poduzetnika na rečenom mjerodavnom tržištu imaju čak 75,41 posto
tržišnog udjela, to tržište također je duopolno. Na jednoj strani nalaze se
poduzetnici INA grupe i Petrol Trgovina d.o.o., Rijeka koji imaju 75,41 posto
tržišnog udjela, dok se s druge strane nalazi veliki broj poduzetnika koji
zajedno imaju 24,57 posto tržišnog udjela.

7. Izvješće Uprave poduzetnik OMV Istrabenz d.o.o. kojom se pravno i
ekonomski obrazlaže koncentracija

Uprava
poduzetnika OMV Istrabenz d.o.o., stjecatelja većin­skog udjela u temeljnom
kapitalu i većinskog prava odlučivanja u poduzetniku Crodux d.o.o., predmetnu
koncentraciju obrazlaže sljedećim pravnim i gospodarskim razlozima:

7.1. Udovoljavanje novopostavljenim zahtjevima za
obavljanje osnovne djelatnosti poduzetnika OMV Istrabenz d.o.o.

U kolovozu 1998. godine Vlada Republike Hrvatske je
donijela Odluku o uvjetima za obavljanje trgovine na veliko i trgovine s
inozemstvom za određenu robu koja se u biti odnosi upravo na trgovinu na veliko
naftnim derivatima – motornim benzinima i dizelskim gorivima (»Narodne novine«,
broj 105/98; dalje: Odluka). Prema Odluci, pravne i fizičke osobe koje
obavljaju trgovinu s inozemstvom, naftne derivate mogu uvoziti samo ako
raspolažu posebno uređenim skladištem za čuvanje te robe. Minimalni ukupni
volumen jednog ili više spremnika za skladištenje pojedine vrste naftnog
derivata ne može biti manji od 1000 m3. Spremnici u kojima se obavlja skladištenje ne mogu
biti u sastavu benzinskih stanica. Skladišta također moraju ispunjavati
tehničko-tehnološke uvjete za skladištenje derivata prema posebnim propisima i
moraju biti u vlasništvu uvoznika ili uzeta u zakup najmanje na rok od godinu
dana unaprijed.

U svijetlu naprijed opisanih izmjena zakonskog okvira
postalo je evidentno kako osnovna djelatnost poduzetnika OMV Istrabenz d.o.o.
ne bi bila moguća bez posjedovanja posebno opremljenog skladišta, jer isti
prije provedbe koncentracije nije posjedovao takvo skladište. U cilju nastavka
obavljanja djelatnosti bez prekida, poduzetnik OMV Istrabenz d.o.o. razmatrao
je, osim mogućnosti izgradnje vlastitog skladišta i mogućnost kupnje nekog već
postojećeg skladišta. Zbog kratkoće vremena za prilagodbu i većih troškova
izgradnje, odlučio je kupiti skladište. U tom smislu, poduzetnik Crodux d.o.o.
predstavljao je najbolje rješenje jer je uz odgovarajuća skladišta (naftna luka
Omišalj), imao i druge pogodnosti koje su dovele do zaključenja transakcije.

7.2. Poboljšanje logističke djelatnosti.

Poduzetnik Crodux d.o.o. je prije provedbe
koncentracije raspolagao s nekoliko vlastitih auto-cisterni kojima je vršio
opskrbu kupaca naftnim derivatima. Provedenom je koncentracijom poduzetnik OMV
Istrabenz d.o.o. stekao spomenute auto-cisterne. Time je svoje mogućnosti da
brže i učinkovitije opskrbljuje svoje benzinske postaje. Jednako tako povećanjem
broja auto-cisterni, a time i povećanom mogućnošću opskrbe, stečeni su neki od
preduvjeta za širenje distributivne mreže tj. povećanje broja benzinskih
postaja.

Pored auto-cisterni bitan logistički pomak ostvaren
preuzimanjem poduzetnika Crodux d.o.o., bilo je i stjecanje motornog broda Lana
(tanker), u vlasništvu poduzetnika Crodux d.o.o. Tim brodom ostvaruje se
mogućnost jeftinijeg i bržeg transporta velikih količina naftnih derivata. Na
taj je način pojačana konkurentnost poslovanja, kako u pogledu smanjenja
troškova (što se posredno odražava na cijene) tako i u pogledu logističkih
sposobnosti za brzu i zadovoljavajuću opskrbu krajnjih potrošača. Na opisani
način postiže se povećani sinergijski učinak između kapaciteta i djelatnosti
poduzetnika OMV Istrabenz d.o.o. te kapaciteta i logistike poduzetnika Crodux
d.o.o.

7.3.
Potencijalno proširenje distributivne mreže.

U
trenutku preuzimanja od strane poduzetnika OMV Istrabenz d.o.o., poduzetnik
Crodux d.o.o. nije imao niti jednu izgrađenu benzinsku postaju. Međutim, bila
je započeta izgradnja benzinske postaje u Zagrebu što je predstavljalo bitan
pomak u distribuciji za poduzetnika OMV Istrabenz d.o.o. u odnosu na ranije
stanje. Nadalje, poduzetnik Crodux d.o.o. imao je već izrađene planove za još nekoliko
benzinskih postaja čime se potencijalno ostvaruje ušteda pri širenju
distributivne mreže i to kako u pogledu troškova, tako i u vremenskom pogledu,
jer se širenje nastavlja na temelju već započetih i/ili dovršenih projekata,
odnosno na temelju ishodovanih dozvola ili dozvola za koje su već inicirani
odgovarajući postupci.

8. Prednosti
za potrošače

Sa
stanovišta prednosti za potrošače, podnositelj prijave, poduzetnik OMV
Istrabenz d.o.o. navodi da će predmetnom koncentracijom na mjerodavnim
tržištima, doći do veće konkurencije između poduzetnika koji čine INA grupu s
jedne strane, te ostalih poduzetnika. Jačanjem konkurencije, svi poduzetnici
koji djeluju na mjerodavnim tržištima moraju, osim na kvalitetu usluga, veću
pažnju posvetiti i cijenama usluga, što za same potrošače predstavlja
isključivo boljitak.

Poduzetnik
OMV Istrabenz d.o.o. je, u cilju sprječavanja ekoloških incidenata, te što
sigurnijeg i kvalitetnijeg obavljanja trgovine naftnim derivatima, prilikom
opremanja benzinskih postaja primijenio najviše sigurnosne standarde.

Nadalje,
poduzetnik OMV Istrabenz d.o.o. uveo je jedinstvenu razinu kvalitete pružanja
usluga na proširenoj mreži distribucije koja se očituje u činjenici da je na svim
njegovim benzinskih postajama ustrojena trgovina prehrambenim i neprehrambenim
proizvodima s vrlo širokim asortimanom, te kafići u kojima se potrošačima
pružaju ugostiteljske usluge.

III.
Razmatrajući činjenice vezane uz ocjenjivanje dopušte­nosti prijavljene
koncentracije poduzetnika, te primjenjujući sve kriterije iz članka 24. stavka
1. ZZTN, Savjet za zaštitu tržišnog natjecanja (dalje: Savjet) je, sukladno
ovlastima iz članka 30. stav­ka 2. ZZTN, na 64. sjednici, održanoj 22.
listopada 2002., ocijenio da je u konkretnom slučaju riječ o dopuštenoj
koncentraciji.

Savjet je naime ocijenio da će provedbom predmetne
koncentracije poduzetnik OMV Istrabenz d.o.o. povećati svoj tržišni udjel na
mjerodavnim tržištima. Međutim, provedbom predmetne koncentracije neće doći do
stvaranja novog i jačanja postojećeg monopolističkog ili vladajućeg položaja
poduzetnika OMV Istrabenz d.o.o. na mjerodavnim tržištima. Ovo osobito ne na
način da bi provedba predmetne koncentracije poduzetnika imala za posljedicu
značajno ili trajno ograničavanje ili ukidanje slobodnog tržišnog natjecanja.

Slijedom navedenog, u konkretnom slučaju riječ je o
dopu­štenoj koncentraciji te je odlučeno kao u točki I. izreke ovog rješenja.

Savjet je prilikom ocjene predmetne koncentracije
uzeo u obzir i činjenice koje dovode do povećanja razine kvalitete pružanja
usluga na mjerodavnom tržištu sa stanovišta potrošača. Naime, nakon provedbe
koncentracije poduzetnika OMV Istrabenz d.o.o. i Crodux d.o.o. proširena je
mreža distribucije. Povećanjem distributivne mreže, smanjena je ovisnost
potrošača o poduzetnicima INA grupe jer su isti dobili mogućnost nabave
motornih goriva i maziva i od poduzetnika OMV Istrabenz d.o.o.

Nadalje,
Savjet je prilikom ocjene koncentracije uzeo u obzir i činjenicu da poduzetnik
INA d.d. ima 10 posto udjela u poduzetniku OMV Istrabenz Koper. Supsidijar
poduzetnika OMV Istrabenz Koper je poduzetnik OMV Istrabenz d.o.o. Zagreb.
Imajući na umu činjenicu da je na taj način ostvarena određena kapitalna
povezanost između poduzetnika OMV Istrabenz d.o.o. Zagreb i poduzetnika grupe
INA, koja na oba razmatrana mjerodavna tržišta ima vrlo jaki vladajući položaj,
Savjet je zaključio da je riječ o kapitalnoj povezanosti koja poduzetnicima
grupe INA ne omogućuje utjecaj na donošenje poslovnih odluka poduzetnika OMV
Istrabenz d.o.o. Navedena činjenica, po mišljenju Savjeta, nije mogla biti
odlučujuća za ocjenu dopuštenosti predmetne koncentracije poduzetnika.

Savjet
je prilikom ocjene koncentracije uzeo u obzir i činjenicu da je poduzetnik OMV
AG Beč, koji je imatelj 50 postotnog poslovnog udjela u poduzetniku Slomin
d.d., imatelj 10 postotnog poslovnog udjela u poduzetniku MOL Plc. Budim­pešta.
S ozbirom da je supsidijar poduzetnika Slomin d.d., poduzetnik OMV Istrabenz
d.o.o., na taj je način ostvarena kapitalna povezanost poduzetnika OMV
Istrabenz d.o.o. Zagreb i poduzetnika MOL Plc. Budimpešta. Međutim, kapitalna
povezanost poduzetnika MOL Plc. Budimpešta i poduzetnika OMV Istrabenz d.o.o.
ne omogućuje utjecaj na donošenje poslovnih odluka poduzetnika OMV Istrabenz
d.o.o. Navedena činjenica, po mišljenju Savjeta, također nije mogla biti
odlučujuća za ocjenu dopušte­nosti predmetne koncentracije poduzetnika.

Međutim, Savjet je izrazio nezadovoljstvo ponašanjem
poduzetnika OMV – Istrabenz d.o.o. koji nije poštovao propise Republike
Hrvatske o tržišnom natjecanju i nije pravovremeno podnio prijavu ocjene
predmetne koncentracije poduzetnika ovoj Agenciji. Isti je to učinio tek na
poziv Agencije.

IV. S obzirom na iznesene činjenice, odlučeno je da
se prijavljena koncentracija kao dopuštena upiše u Upisnik o koncentracijama,
kao što je odlučeno u točki II. izreke ovog rješenja.

V. Poduzetnik OMV Istrabenz d.o.o.obveznik je uplate
upravne pristojbe, kao što je odlučeno u točki III. izreke ovog rješenja.

Prema članku 3. Zakona o upravnim pristojbama
(»Narodne novine«, broj 8/96, 95/97, 131/97, 68/98, 116/00), pristojbena obveza
nastaje u trenutku predaje zahtjeva za izdavanje rješenja ili druge isprave,
odnosno u trenutku podnošenja podneska. U konkretnom slučaju pristojbena obveza
nastala je u trenutku podnošenja prijave predmetne koncentracije.

Prema članku 4. Zakona o upravnim pristojbama,
upravne pristojbe plaćaju se u trenutku nastanka pristojbene obveze. Obvezenik
plaćanja upravne pristojbe, prema članku 2. stavku 1. Zakona o upravnim
pristojbama, u vezi s člankom 14. tarifni broj 106. Zakona o izmjenama i
dopunama Zakona o upravnim pristojbama (»Narodne novine«, broj 131/97) je
prijavitelj koncentracije ili stjecatelj većinskog udjela.

Prema članku 1. stavku 1. Uredbe o izmjenama tarife
Zakona o upravnim pristojbama (»Narodne novine«, broj 116/00), upravna
pristojba plaća se i na rješenje o upisu u Upisnik o koncentracijama.

Pristojbena obveza uplaćuje se u korist Državnog
proračuna Republike Hrvatske.

S obzirom na navedeno, Agencija je 20. rujna 2002.
pozvala poduzetnika OMV Istrabenz d.o.o. na uplatu upravne pristojbe na prijavu
i rješenje o upisu u Upisnik o koncentracijama, u ukupnom iznosu od 255.000,00
kuna, kako je odlučeno u točki IV. ovog rješenja.

Ukupna
vrijednost upravne pristojbe izračunata je na temelju članka 14. tarifnog broja
106. Zakona o izmjenama i dopunama Zakona o upravnim pristojbama, prema kojem
upravna pristojba na prijavu za upis u Upisnik o koncentracijama iznosi 5.000,00
kuna, te članka 1. Uredbe o izmjeni tarife Zakona o upravnim pristojbama, prema
kojem upravna pristojba za rješenje o upisu u Upisnik o koncentracijama iznosi
250.000,00 kuna.

Podneskom
od 17. listopada 2002., poduzetnik OMV Istrabenz d.o.o. dostavio je dokaz o
izvršenoj uplati upravne pristojbe.

VI.
Sukladno članku 37. ZZTN, rješenja donesena prema odredbama članka, bit će
objavljena u »Narodnim novinama«, kao što je to odlučeno u točki IV. izreke
ovog rješenja.

Uputa o pravnom lijeku

Ovo
rješenje konačno je u upravnom postupku. Nezadovoljna stranka može pokrenuti
upravni spor pred Upravnim sudom Republike Hrvatske u roku od 30 dana od dana
dostave rješenja.

Klasa: UP/I 030-02/2002-01/22

Urbroj: 580-02-02-17-18

Zagreb,
17. prosinca 2002.

Ravnatelj
**mr. sc.** **Hrvoje
Momčinović**, v. r.

Rješenje, NN 19/2003-282